钦定古今图书集成/理学汇编/学行典/第093卷 > 朱子全书二 > 《答范文叔》
## 钦定古今图书集成/理学汇编/学行典/第093卷 > 朱子全书二 > 《答范文叔》

往年经无定说，诸先生所发或不同，故读书不能无
疑。比年以来，众说尽出，讲者亦多，自是无所致疑，但
要反复翫味，认得圣贤本意、道义实体，不外此心，便
自有受用处耳。尹和靖门人赞其师曰：“丕哉圣谟！”《六
经》之编，耳顺心得，如诵己言。要当至此地位，始是读
书人耳。